Creta et Cyrene
Creta et Cyrene fuit provincia Romana insulam Cretam et regionem Cyrenaicam comprehendens.

Historia 
Postquam Quintus Caecilius Metellus Creticus (consul anni 69 a.C.n.) Cretam expugnavit, insula cum Cyrenaica, quae provincia Romana fuit ab anno 74 a.C.n., una provincia unita facta est. Cum Marcus Antonius triumvir anno 43 a.C.n. eam iterum divisisset et Cretam liberam declaravisset, Augustus Imperator partes anno 27 a.C.n. denuo unificavit. Fuit semper provincia populi Romani proconsule duce. Caput provincia Gortyna erat. Cum Diocletianus imperator administrationem provinciarum reformaret, provincia iterum divisa est et Cyrenaica ad provincias Libyam Superiorem et Libyam Inferiorem adiuncta est.

Proconsules 
Provinciae inter alios et hi proconsules praefuerunt:
Marcus Licinius Crassus annis 36 a.C.n. - 31 a.C.n.
Lucius Plotius Vicina annis 2 a.C.n. ad usque 7
Cornelius Lupus temporibus Tiberii imperatoris
Gaius Arinius Modestus annis 73 ad usque 75
Gaius Iulius Quadratus Bassus annis 76 - 78
Gaius Antius Aulus Iulius Quadratus anno 84 vel 85

Notae

Bibliographia 
 Tenney Frank, Roman Imperialism. Novi Eboraci: Macmillan, 1914 Textus apud archive.org
 Tenney Frank, ed., An Economic Survey of Ancient Rome. 6 voll. Baltimorae: Johns Hopkins University Press, 1933-1940
 A. H. M. Jones, The Later Roman Empire 284-602; a social, economic and administrative survey. 3 voll. Oxoniae: Blackwell, 1964

Nexus externi 

Historia Libyae
Creta
Provinciae Romanae